My World (EP)

My World on kanadalaisen laulajan Justin Bieberin ensimmäinen EP-levy, joka julkaistiin 17. marraskuuta 2009. Se on Bieberin kaksiosaisen esikoisalbumin ensimmäinen puolisko. Albumin toinen puolisko My World 2.0 julkaistiin maaliskuussa 2010. My World sai kriitikoilta myönteisiä arvosteluja ja se sijoittui parhaimmillaan viidenneksi Yhdysvaltain Billboard 200 -albumilistalla. Yhdysvalloissa albumia myytiin 137 000 kappaletta sen julkaisua seuranneen viikon aikana.

Justin Bieber on ensimmäinen sooloartisti, joka on saanut neljä singleä Billboard Hot 100 -musiikkilistan 40 parhaan joukkoon ennen esikoisalbumin julkaisua.

 Taustaa 
Bieber aloitti musiikkiuransa YouTubesta, jonne hän ja hänen äitinsä olivat ladanneet videoita Bieberin musiikkiesityksistä sukulaisten ja ystävien katseltavaksi. Hänen suosionsa sivustolla alkoi kasvaa, jolloin hänen tuleva managerinsa Scooter Braun otti häneen yhteyttä. Braun lennätti Bieberin Atlantaan, jossa tämä lauloi rap-artisti Usherille. Lokakuussa 2008 Bieber kiinnitettiin levy-yhtiö Island Recordsiin. Usher esitteli Bieberin musiikkiteollisuudelle huhtikuussa 2009, jolloin hän kuvaili Bieberiä muun muassa ”nuoreksi ilmiöksi”.

 Tyyli ja sanoitus 
Musiikillisesti My World yhdistelee R&B:tä ja popmusiikkia ja levyn tyyliä on verrattu muun muassa Chris Browniin.

 Kappaleet 

Bonuskappaleet

 Vastaanotto 
 Albumin arvosteluja  
 Allmusic (55px)
 Rolling Stone (55px)
 Toronto Star (55px)

My World on saanut pääosin myönteisiä arvosteluja. Arvosteluja kokoava verkkosivusto Metacritic on antanut albumille pisteet 65/100. Musiikkilehti Billboardin arvostelussa EP-levyn kappaleita kutsuttiin poikamaisiksi, mutta myös aikuismaisiksi. Allmusic puolestaan vertasi levyn kappaleita nuoremman Chris Brownin ja Ne-Yon tuotantoon. Washington Postin toimittaja totesi 15-vuotiaan Bieberin näyttävän Zac Efronilta ja kuulostavan Justin Timberlakelta. Hän piti Bieberiä lupaavana uutena artistina, mutta kritisoi joidenkin kappaleiden liiallista Auto-Tunen käyttöä.

 Kaupallinen menestys 
 Valtio Myöntävä elin Sertifiointi Myynti Kanada CRIA 15px 2× platinaa 160 000+ Yhdysvallat RIAA 15px platinaa+ Iso-Britannia BPI 15px 2× platinaa 600 000+

 Listasijoitukset 
 Lista (2009–2010) Parassijoitus Alankomaiden albumilista 52 Australian albumilista 79 Belgian albumilista16Britannian albumilista3 Irlannin albumilista 6  Itävallan albumilista 2 Kanadan albumilista 1 Kreikan albumilista 10 Meksikon albumilista 2 Puolan albumilista19 Sveitsin albumilista 39 Yhdysvaltain Billboard 200 5

 Lähteet 

 Aiheesta muualla 
 My World Discogsissa 

Luokka:Vuoden 2009 EP:t
Luokka:Justin Bieberin albumit